section_heading: Utjecaj
paragraph_text: Izvan opere, arija je često samostalno izvođena na koncertima i zapisana na nosačima zvuka i u svom repertoaru imaju je mnogi pjevači koji su u operi nastupali u ulozi Leporella. U navedenom izvoru pobrojana su 392 zapisa od 1899. do 2019. godine koji se nalaze u bazi muzeja Mozarteuma u Salzburgu, a osam zapisa dostupno je za slušanje. Među poznatijim izvođačima iz 20. stoljeća su na primjer basovi Fjodor Šaljapin i Boris Hristov ili bas-bariton Bryn Terfel iz novije generacije.